**I. gimnazija**

Zagreb, Av. Dubrovnik 36

Povjerenstvo za provedbu smotre LiDraNo

na razini gradskih četvrti

**UPUTE ŠKOLAMA SUDIONICAMA smotre LiDraNo 2023.**

**na razini gradskih četvrti**

(Trnje, X. gimnazija,Novi Zagreb-istok, Novi Zagreb-zapad, Trešnjevka-sjever, Trešnjevka-jug, Črnomerec, Stenjevec, Podsused-Vrapče)

Sudjelovanje u smotri LiDraNo moguće je u kategorijama i prema uvjetima navedenima u Katalogu natjecanja i smotri učenica i učenika osnovnih i srednjih škola Republike Hrvatske u 2023. godini na internetskoj stranici Agencije za odgoj i obrazovanje [**http://www.azoo.hr**](http://www.azoo.hr)

Sve obavijesti o provedbi smotre LiDraNo na razini gradskih četvrti možete pronaći na internetskim stranicama I. gimnazije **(www.prva.hr/NATJECANJA/LIDRANO),** a važne informacije o županijskoj smotri potražite na internetskim stranicama Prirodoslovne škole Vladimira Preloga **(**[**https://www.psvprelog.hr/**](https://www.psvprelog.hr/) **).**

Škole su dužne provesti **školsku razinu** natjecanja do 27. siječnja 2023., a **prijavu** **e-poštom** na višu razinu poslati **do 1. veljače 2023. do 14 sati**.

* Prijava se vrši **predajom materijala** na e-mail info@prva.hr

 Prijava sadrži:

* zapisnik (za sve kategorije) – zapisnik sadrži nadnevak natjecanja, imena članova povjerenstava, imena učenika koji su odabrani za višu razinu
* dokument s podacima (za novinarski i literarni rad)
* tablice – prijavnice (Excel)
* tekstove (za kategorije novinarsko i literarno stvaralaštvo)
* cjeloviti tekst s točnim podatcima o autoru ili autorima (samo ukoliko dramska skupina izvodi svoj ili još neobjavljeni književni tekst).

**Tablice - prijavnice** za Smotru LiDraNo 2023. ispunjavaju se samo jednom i to na školskoj razini. **Upisuju se SAMO sudionici koji idu na sljedeću razinu**.

Iznimno je važno navesti **točnu šifru škole**. Šifre škola nalaze se u tablici na **Sheet 2**. Ako postoji problem sa šifrom škole, škole su dužne obratiti se predsjedniku Državnoga povjerenstva.

Pod istim uvjetima na Smotri mogu sudjelovati učenici s teškoćama i učenici s posebnim potrebama o čijem je sudjelovanju potrebno obavijestiti u tablici, odnosno prijavnici za školsku razinu (u stupcu „Napomene“) kako bi organizatori na svim razinama smotre pravovremeno mogli osigurati primjerene tehničke i druge uvjete.

Broj kategorije unosi se prema tablici u nastavku:

|  |  |
| --- | --- |
| **Broj kategorije** | **Kategorija** |
| 203 | Literarni izraz |
| 204 | Samostalni novinarski radovi |
| 205 | Školski listovi |
| 206 | Dramski izraz – skupni scenski nastupi |
| 207 | Dramski izraz – pojedinačni scenski nastupi |
| 209 | Radijske emisije |

**Važno**: Radovi bez traženih podataka neće biti uvršteni u prosudbu.

Osim prijave e-poštom potrebna je prijava i preko aplikacije za natjecanja.

U aplikaciji **natjecanja.azoo.hr** potrebno je prijaviti učenike koji sudjeluju na školskoj razini te nakon održane školske razine označiti učenike koji se predlažu za višu (općinsku) razinu natjecanja. Prijave u aplikaciju te unos rezultata školske smotre obavlja odgovorna osoba za rad u aplikaciji koju je imenovao ravnatelj škole.

**Uvjeti koji prijavljeni radovi/scenski nastupi moraju zadovoljiti**

1. **Literarno stvaralaštvo**

Literarni radovi ne smiju biti duži od 3 kartice teksta (1 kartica = 60 slovnih mjesta x 30 redaka, tj. 1800 znakova s prazninama). **Autor rada** može biti samo **jedan učenik**, **jedan učenik** može prijaviti **samo** **jedan** literarni rad, a škola može prijaviti ukupno **do pet** literarnih radova. Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a dokument s podacima treba poslati na zasebnoj stranici i on treba sadržavati sljedeće podatke:

* zaporku (riječ i pet brojeva)
* naslov rada
* ime i prezime učenika – autora rada
* razred
* naziv škole
* adresa i telefon škole
* ime i prezime voditelja/mentora

**Napomena: Samostalni literarni rad koji se šalje mora biti imenovan, npr.**

**21.SŠ – Živim život – život12345 (broj županije. srednja škola SŠ – naslov rada – zaporka učenika)**

Uz zapis teksta (na kojem je samo zaporka i razred) koji se šalje e-poštom šalje se i **dokument s podacima** kao poseban privitak.

U školskoj godini 2022./2023. zapisi se šalju na elektroničku adresu info@prva.hr

U **predmetu maila** potrebno je upisati naziv škole i vrstu rada (literarni rad).

1. **Novinarsko stvaralaštvo**

**a)** Samostalni novinarski radovi mogu biti sljedeće novinarske vrste: vijest, izvješće, intervju, reportaža, prikaz, osvrt, bilješka, recenzija, komentar, novinarsko istraživanje i blog. Ne smije biti duži od 4 kartice teksta (1 kartica teksta = 60 slovnih mjesta x 30 redaka, tj. 1800 znakova s prazninama). **Autor rada** je **jedan učenik**. **Jedan učenik** može prijaviti **samo** **jedan** novinarski rad, a škola može prijaviti ukupno **do pet** samostalnih novinarskih radova. Rad treba biti opremljen. Opremu teksta čine naslov, nadnaslov i podnaslov, dok opremu u širem smislu čine međunaslovi, potpisi ispod fotografija i tekst u okvirima.

 Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

**Na svakom radu** treba **napisati zaporku i razred** koji učenik pohađa, a **dokument s podacima** treba poslati na zasebnoj stranici i on treba sadržavati sljedeće podatke:

* zaporku (riječ i pet brojeva)
* naslov rada
* ime i prezime učenika – autora rada
* razred
* naziv škole
* adresa i telefon škole
* ime i prezime voditelja/mentora

**Napomena: Samostalni novinarski rad koji se šalje mora biti imenovan, npr.**

**21.SŠ – Živim život – život12345 (broj županije. srednja škola SŠ – naslov rada – zaporka učenika).**

U školskoj godini 2022./2023. zapisi se šalju na elektroničku adresu info@prva.hr

U **predmetu maila** potrebno je upisati naziv škole i vrstu rada (novinarski rad).

Uz zapis teksta (na kojem su napisani samo zaporka i razred) koji se šalje e-poštom šalje se kao poseban prilog **dokument s podacima** kao poseban privitak**.**

**b)** Radijska emisija i školski list šalju se **izravno na županijsku razinu do 20. 2. 2023.** Pratite obavijesti na internetskoj stranici Prirodoslovne škole Vladimira Preloga <https://www.psvprelog.hr/>

1. **Dramsko-scensko stvaralaštvo**

**a)** Pojedinačni nastupi

* kazivanje poezije (pjesme pisane u stihu ili prozi) do **4 minute**
* monolog (ulomak iz književnoga dramskog, filmskog ili proznog djela)do **4 minute**
* povijesni govor – do **4 minute**

Izvode se pod istim uvjetima: pod jedinstvenim bijelim svjetlom i bez glazbene pratnje.

**Pojedinačni scenski nastupi bit će održani uživo** u kinodvorani I. gimnazije.

U pojedinačnim nastupima za jednu izvedbu može biti prijavljen samo **jedan** **učenik** i samo **jedan mentor**.

Škola može prijaviti ukupno do **pet pojedinačnih nastupa.**

Mogu se izabrati književni (objavljeni) tekstovi hrvatskih i stranih autora te tekstovi usmene književnosti, u tiskanom ili elektroničkom mediju, e-knjige i elektronički časopisi za književnost i kulturu, po slobodnom izboru kazivača. **Nije dopušteno** intervenirati u tekst dopisivanjem vlastitoga teksta. **Nije dopušteno** govorenje neobjavljenih vlastitih pjesničkih tekstova i govora, tekstova objavljenih na blogovima i privatnim internetskim stranicama (ili, na primjer, na internetskim stranicama škole ili u školskom listu). Za objavljene učeničke radove potrebno je dostaviti dokaze o objavljivanju (ispis s naznakom o mjestu i vremenu objavljivanja).

**b)** Skupni nastupi

* dramsko-scenska igra,
* lutkarska predstava
* recital – skupno govorenje dramskog teksta

**Napomena:** Mogu biti prijavljene i forme uvjetno nazvane neverbalnim kazalištem, koje se umjesto govorom služe svim drugim relevantnim scenskim sredstvima (scenskim pokretom, slikom, gestom, mimikom, glazbom).

Skupni nastupi smiju trajati **od 5 do 20 minuta**.

 U izvedbi bilo koje vrste skupnoga nastupa može biti prijavljeno najviše **deset (10) učenika i samo jedan (1) mentor**.

Škola može prijaviti **do dvije** skupne dramsko-scenske igre, lutkarske predstave ili recitala.

Ako dramska skupina izvodi svoj ili još neobjavljeni književni tekst, uz prijavu treba organizatoru poslati i **cjeloviti** **tekst** s točnim podatcima o autoru ili autorima.

Važno: u tablicama-prijavnicama navode se samo **rekviziti** koji bi trebala osigurati škola domaćin. Specifične rekvizite ili dijelove scenografije dužne su osigurati dramske družine i njihovi voditelji.

Smotra LiDraNo 2023. na razini gradskih četvrti Trnje, X. gimnazija,Novi Zagreb-istok, Novi Zagreb-zapad, Trešnjevka-sjever, Trešnjevka-jug, Črnomerec, Stenjevec, Podsused-Vrapče **održat će se u prostorijama *I. gimnazije, Avenija Dubrovnik, 36,* 6. veljače** (pojedinačni i skupni scenski nastupi), **te 7. veljače 2023.** (literarni i novinarski radovi).

Detaljan raspored nastupa te okruglih stolova bit će objavljen na internetskoj stranici I. gimnazije ([**www.prva.hr**](http://www.prva.hr)) nakon što zaprimimo sve prijave.

Želimo vam puno uspjeha!

Zagreb, 23. siječnja 2023.

Predsjednica povjerenstva:

Ravnateljica: Dunja Marušić Brezetić, prof.

 Tajnica povjerenstva: Tinka Barbutov Krsteva, prof.